આવેદનમાં જણાવાયા મુજબ, છેલ્લે એક શૌચાલય દીઠ રૂ. ૧૯,૫૦૦ના ભાવથી જાળવણીની જવાબદારી સોંપવામાં આવી હોવાનું કમિશનરે જણાવ્યુ હતું. જો કે મ્યુનિસિપલ કમિશનર એજન્સીના નામજોગ દરખાસ્ત કઈ રીતે કરી શકે તેનો ખુલાસો પૂછાયો છે. અગાઉની ટેન્ડરિંગ પ્રક્રિયામાં નક્કી થયેલા ભાવ મુજબ જ કામગીરી સોંપવાની કાયદાકીય જોગવાઈ હોય તો દરેક કામના ભાવ મુજબ નક્કી કરી એજન્સીઓને જ ટેન્ડર વગર કામ સોંપી દેવું જોઈએ. કમિશનર તરફથી આ મામલે ખુલાસો ન થાય તો કાયદાકીય લડત માટે કોર્ટમાં જવાની ચીમકી પણ અપાઈ હતી.